הוועדה המיוחדת להתמודדות עם סמים ואלכוהול, כנסת 23, פרוטוקול מספר 17, 2020-09-16 09:32

מיכל וונש: בוקר טוב לכולם ולכולן.

מיכל וונש: אנחנו נמצאים היום בדיון על הגנה על בני נוער וילדים מנזקי העישון בתקופת הקורונה.

מיכל וונש: אני אדגיש שמטרת הדיון הספציפי הזה הוא העלאת המודעות לסכנות של עישון פסיבי של ילדים ותינוקות ומניעת התחלת עישון בקרב בני נוער בדגש על תקופת הקורונה בה אנחנו נמצאים.

מיכל וונש: אני אומרת שוב ושוב לצד האתגרים הרבים שבמשבר הזה, יש בפנינו גם הזדמנויות רבות.

מיכל וונש: התקופה מאירה זרקור על דברים רבים שבעצם כבר מבעבעים מתחת לפני השטח שנים רבות ואנחנו מנסים למקסם ולמצות את ההזדמנויות הללו שלצד המשבר גם בהקשר שלנו, בהקשר של העישון.

מיכל וונש: כהרגלנו נפתח בסרטון קצר כדי להכניס אותנו לחשיבה הנכונה ומשם נמשיך.

מיכל וונש: (הקרנת סרטון).

מיכל וונש: תודה.

מיכל וונש: שוב בוקר טוב לכולם.

מיכל וונש: תודה שהצטרפתם אלינו לדיון בנושא הגנה על בני נוער וילדים מנזקי העישון.

מיכל וונש: אני אומר שהסרטון אומר הכול, הרבה פעמים בצורה הרבה יותר מדויקת ממה שאנחנו יכולים לשער וכך נראה גם בסרטון הזה.

מיכל וונש: כפי שכל המשתתפים באופן קבוע בדיונים יודעים שהוועדה בחרה להוביל נושאים שונים בדגש על הפריזמה או דרך הפריזמה של נושא ההתמכרויות.

מיכל וונש: לכך גם התייחסו החבר'ה בסרטון.

מיכל וונש: נזקי העישון הם בהחלט נגזרת ישירה של הנושא הזה.

מיכל וונש: בגלל מורכבות הנושא של נזקי עישון, אנחנו מקיימים כאן סדרת דיוניים כאשר הראשון התקיים בשבוע שעבר ועסק בנזקי העישון בתקופת הקורונה.

מיכל וונש: היום אנחנו מקלפים עוד שכבה ונתמקד בהשלכות נזקי העישון על בני נוער וילדים.

מיכל וונש: בנושא הזה אני מחלקת את הדיון לשתי קטגוריות שכמובן שזורות זו בזו, כאשר הראשונה היא התמקדות בהגנה על ילדים מעישון פסיבי והשנייה היא מניעה בקרב בני נוער.

מיכל וונש: אלה שני תתי נושאים שכמובן משלימים זה את זה.

מיכל וונש: חשיפה של ילדים ובני נוער לעישון, בעיקר על ידי ההורים.

מיכל וונש: שמענו על כך גם בסרטון.

מיכל וונש: הסביבה הקרובה שמעשנת וגורמת לנרמול של העישון וכמובן גם לעלייה בסיכון הראשוני להתנסות ומהר מאוד גם להתמכר.

מיכל וונש: ההתמכרות והפיכת הילד למעשן, אנחנו יודעים שמחקרים מוכיחים שהחשיפה לניקוטין בגיל ההתבגרות משפיעה ישירות גם על התפתחות המוח וגם מעלה את הסיכוי להתמכרות במיוחד בגילים הללו ועד גיל 25, כפי שהמדע היום כבר מגבה בנתונים.

מיכל וונש: אני מבקשת את התייחסות כל הגורמים שנמצאים כאן אתנו כדי שנוכל גם להבין את התמונה המלאה, גם להציף את הפערים שקיימים והפתרונות המקיפים וההוליסטיים שנדרשים.

מיכל וונש: אנחנו אמנם דנים בשעת חרום ובהזדמנות זו כאשר אנחנו רואים עכשיו עלייה מאוד חדה גם בעישון, גם בקרב בני נוער, לצד הסיכון הנוסף של הידבקות בקורונה בין אם זה נרגילות או סיגריות אלקטרוניות.

מיכל וונש: אני רוצה לומר, ואני אומרת את זה הרבה פעמים גם כשחברי הכנסת הנוספים מצטרפים אלינו, שמדובר בנושא חוצה מגזרים, חוצה פוליטיקה, חוצה דתות, חוצה גילים, ללא הבדלי דת, גזע ומין.

מיכל וונש: אלה הילדים והילדות של כולנו, בני ובנות הנוער של כולנו.

מיכל וונש: אני מזכירה גם את הדיון הזה שהיה לנו חשוב לקיים אותו בפתחה של שנה חדשה בצל הקורונה כאשר נחיה עם האתגר הזה.

מיכל וונש: אני אומרת שחס וחלילה שנאמר כל הזמן שאנחנו רוצים לחזור לשגרה, אלא אנחנו צריכים לייצר שגרה חדשה.

מיכל וונש: יש לנו כאן הזדמנות לזהות את האתגרים כפי שאמרנו אותם ובאמת גם להתמודד עם האתגרים הללו.

מיכל וונש: הזדמנות שבל נחמיץ אותה, גם עכשיו, גם ספציפית לתקופה הזאת וגם לטווח רחוק.

מיכל וונש: אני יודעת שמי שנמצאים כאן אתנו, למיטב הבנתנו בנושא של ההורים והחשיפה של ילדים צעירים – ואני אשמח לשמוע על כך בהרחבה – אנחנו נמצאים במקום של חוסר מודעות של הורים.

מיכל וונש: אנחנו יודעים ש-85 אחוזים מהעשן לא נראה לעין והחומרים המסכנים והרעילים, אין להם בהכרח ריח.

מיכל וונש: הורים שחושבים שהם מגנים על ילדיהם, בין אם בפתיחת חלון או באמצעי אחר, לחלוטין אינם מודעים לרמת החשיפה של ילדיהם לנזקי העישון.

מיכל וונש: הנתונים שיש לי, נכון לשנת 2017, בדומה לשאר העולם, כ-40 אחוזים מכלל ילדי ישראל חשופים לעישון פסיבי כזה.

מיכל וונש: בסקר שנעשה והגיע לידינו נמצא כי כ-25 אחוזים מהתינוקות היהודים ו-52 אחוזים מהתינוקות הערבים חשופים לעישון כפוי החל מגילי כמה חודשים לחייהם.

מיכל וונש: החשיפה לעישון פסיבי בקרב תינוקות וילדים מעלה את הסיכון לחלות במחלות שונות, כפי שכולנו יודעים, כמו שיעול, אסתמה, דלקת ריאות, צפצופים.

מיכל וונש: בתקופת הקורונה, כפי שאמרנו, יש לכך השלכות נוספות שלובות זו בזו, גם ההדבקה היותר מסיבית וגם המחלות שמאפיינות את האתגרים שלצד הקורונה.

מיכל וונש: מחקר מאוניברסיטת סטנפורד מ-2019 מראה לנו כי 19 בני הנוער בישראל מעשנים, 26 מתוכם מעשנים סיגריות אלקטרוניות.

מיכל וונש: שוב, אל מול משבר הקורונה, עת אנחנו יודעים שזה מגביר פי חמש את הסיכוי שלהם להידבקות בקורונה, יש לכך נפקויות מאוד משמעותיות דווקא היום.

מיכל וונש: בני הנוער שמעשנים סיגריות רגילות או אלקטרוניות כמובן, כפי שאמרנו, מעמידים את עצמם בסיכון הזה בלי לדעת.

מיכל וונש: אני רוצה לדבר בדקה על הנושא של העלייה המדאיגה בשימוש בנרגילות גם בבתי קפה וגם בכלל.

מיכל וונש: צריכת הנרגילה ממשיכה לעלות בעקביות.

מיכל וונש: אני אומר שאני בטוחה – למרות שאין לנו נתונים שמעידים על הקשר הישיר - שדווקא בתקופת הקורונה בה כל כך הרבה דברים אסורים והמפגשים החברתיים הפכו לכאלה שהמפגש החברתי הזה הפך להיות סביב ההוויה החברתית שמעבירים את הנרגילה מפה לפה, כמובן שזה גורם נוסף להדבקה שחייבים לקחת אותו בחשבון.

מיכל וונש: על פי מחקר של האוניברסיטה העברית חברות הטבק מנצלות פרצות בחוק איסור פרסום מוצרי טבק ואנחנו נדבר על כך.

מיכל וונש: אני מחויבת לתת בהקדם את הדעת על כך בכובעי כמחוקקת בגלל העובדה שאנחנו כבר ראינו דווקא בשבוע שעבר בדיון בוועדה אחרת שחברות הטבק לא קופאות על השמרים.

מיכל וונש: תקופת קורונה היא גם הזדמנות עבורן.

מיכל וונש: כאן יש לנו את המחויבות ואת האחריות להתייחס לנושא ביתר שאת ולדאוג לכך שהפרסום שהן עושות באגרסיביות למוצרים שלהן, יקבל מענה ראוי מטעמנו.

מיכל וונש: הנתונים האלה מדאיגים מאוד.

מיכל וונש: אני בטוחה שאני אשמע נתונים נוספים שאולי אני אפילו לא מודעת להם.

מיכל וונש: אנחנו נציף את הפערים הללו.

מיכל וונש: מאוד חשוב לי לבקש מכם גם להציף את הנושאים והחסמים שהוועדה צריכה להמשיך לדון בהם ולקדם בדרכים השונות הפרלמנטריות, גם להעלות את הנתונים כאשר הם ישנם, ומדאיג שאין איזשהו מאגד או משהו שמתכלל את כל הנתונים, ולהתייחס גם לכך.

מיכל וונש: כל אחד יציג את עצמו במספר דקות.

מיכל וונש: אני כמובן מודה לכם על עבודת הקודש שכולכם עושים.

מיכל וונש: תציגו את הפערים ונראה איך אנחנו ביחד יכולים לאתר ולמצוא את הפתרונות הראויים, לנצל את ההזדמנויות, למצות את ההזדמנויות שבפנינו דווקא בהתייחסות לתקופה בה אנחנו נמצאים, תקופה שאני מרגישה בה – ובהרבה מאוד מובנים – תקופת חירום ממשית וגם בנושא הזה.

מיכל וונש: תודה לכולם.

מיכל וונש: נתחיל עם דוקטור תמר ברמן, הטוקסולוגית הראשית של משרד הבריאות שנמצאת אתנו.

תמר ברמן: בוקר טוב.

תמר ברמן: אני רוצה לדווח שאנחנו במשרד הבריאות בתקופה הזאת מבצעים סקר על חשיפה של ילדים לעישון סביבתי.

תמר ברמן: אנחנו אוספים דוגמאות שתן מילדים בגילים ארבע עד 11 ואנחנו בודקים את רמת הקוטינין שזה תוצר פירוק של ניקוטין בשתן של הילדים כדי לכמת מה מידת החשיפה שלהם ואיזה אחוז מהילדים חשופים לעישון סביבתי.

תמר ברמן: בסקר דומה בשנת 2011 ראינו שכמעט 60 אחוזים חשופים לעישון סביבתי ובתקופה הזאת, למרות כל הקושי, אנחנו כן ממשיכים לגייס אנשים, משפחות וילדים למחקר, מהמגזר היהודי והערבי, ואנחנו רוצים לראות מה מידת החשיפה.

תמר ברמן: דווקא בתקופה הזאת, העובדה היא שהילדים הרבה יותר בבתים.

תמר ברמן: האם יש איזושהי חלוקה בהתייחסות דווקא לתקופה הזאת כדי לכמת אותה בצורה מיטבית ולאסוף את הנתונים הללו או שזה יהיה סקר הרבה יותר ארוך טווח?

תמר ברמן: אני שמחה שיש את הסקר הזה כי הטריד אותי שיש לנו נתונים רק משנת 2011.

תמר ברמן: יש לנו נתונים מ-2015.

תמר ברמן: האמת היא שתכננו להתחיל את הסקר עכשיו ללא קשר לקורונה אבל היה לנו מאוד חשוב לא לעצור את הגיוס וכן לגייס בתקופה הזאת.

תמר ברמן: אנחנו גייסנו בתחילת הקיץ וכמובן עכשיו נעצור אבל אחרי הסגר נמשיך לגייס ואני בטוחה שנוכל להתייחס לנושא הזה ולהשוות לשנת 2011.

תמר ברמן: אני מקווה שלא נראה עלייה קיווינו לראות ירידה מהנתון המדאיג של 2015 האומר ש-60 אחוזים מהילדים חשופים לעישון סביבתי.

תמר ברמן: היום במעבדות שלנו במשרד הבריאות, במעבדות בריאות הציבור, יש לנו את היכולת למדוד קוטינין בדוגמאות שתן , שזה מאוד חשוב.

תמר ברמן: בעבר היינו צריכים לשלוח למעבדות בחוץ לארץ והיום זה הרבה יותר קל.

תמר ברמן: זו בדיקה יחסית קלה שאפשר לעשות במעבדה.

תמר ברמן: התקווה שבמקום סקרים שנעשה פעם בכמה שנים, אני מקווה שבעתיד נוכל לעשות סקרינינג, נוכל לעשות בדיקות לקבוצות מאוד גדולות של ילדים, של תינוקות, כדי לראות מי החשופים לעשן סביבתי ולדווח להורים על כך.

תמר ברמן: כך אנחנו מקווים שנוכל להשפיע על ההתנהגות של ההורים.

מיכל וונש: זו תקווה מאוד טובה שאני שמחה שאת מסיימת אתה כיוון שהעובדה שניתן יהיה למדוד את הנתונים, בעצם את המגמות, ולהתייחס בכל מה שקשור להסברה להורים, להנגשת המידע להורים, וכך נוכל להגיב לנתונים בזמן אמת.

מיכל וונש: זה מאוד מאוד חשוב.

מיכל וונש: אני מבקשת לדעת מתי הדוח הזה צפוי לצאת וכמובן לבקש שהוא יגיע לוועדה ואולי נקיים דיון משמעותי בהשלכות של הדוח כפי שהוא יצא.

מיכל וונש: האם יש לך מושג מתי הדוח צפוי לצאת?

תמר ברמן: אנחנו מקווים שתוך מספר חודשים יהיו לנו תוצאות ראשוניות.

תמר ברמן: כבר מתוך שאלונים, יש לנו את התוצאות של הדיווח של ההורים, מי מהם מדווח על חשיפה של הילד בבית.

תמר ברמן: יש לנו שאלונים מאוד מאוד מפורטים.

תמר ברמן: לגבי התוצאות של הדוגמאות שתן, זה ייקח עוד זמן אבל אני מקווה שתוך מספר חודשים יהיו לנו תוצאות ראשוניות וכמובן נדווח לוועדה.

תמר ברמן: יש הרבה מדינות בעולם, בעיקר באירופה, שעושות סקרים דומים ואנחנו בקשר עם חוקרים כדי שנוכל גם להשוות את התוצאות שלנו למדינות נוספות.

תמר ברמן: זאת אומרת, חשוב להסתכל לא רק על מגמות לאורך זמן, האם אנחנו משתפרים או לא משתפרים, אלא גם מה רמת החשיפה בילדים בישראל לעומת ילדים במדינות אחרות.

תמר ברמן: אני יכולה לומר שעל בסיס הנתונים מ-2015, אנחנו לא במצב טוב אלא רמת החשיפה של הילדים בישראל הייתה יותר קרובה לילדים בפולין וברומניה, ולא לילדים בגרמניה ובצרפת למשל.

תמר ברמן: זאת אומרת, אנחנו לא במקום טוב בהשוואה למדינות באירופה, בארצות הברית ובקנדה.

תמר ברמן: אנחנו נמשיך לעשות את ההשוואות האלה ואני מקווה שתוך כמה חודשים יהיו לנו ממצאים.

מיכל וונש: מצוין.

מיכל וונש: אני מבקשת שכבר כאשר יש את המסקנות הראשוניות שניתן לקיים עליהן דיון משמעותי, נקיים אותו כאן בוועדה יחד עם הנושא ההשוואתי.

מיכל וונש: אני חושבת שמאוד חשוב שנהיה מודעים לו לרבות הנגשה שלו לכל המשרדים הרלוונטיים בהתייחסות שלהם למגמות האלה, כפי שהן משתנות גם ביחס לעולם.

מיכל וונש: תודה רבה.

מיכל וונש: נבקש עדכון מיד עם קבלת המסקנות הראשוניות ולא לחכות עד לסיכום הדוח.

תמר ברמן: כמובן.

מיכל וונש: נמצא אתנו ידידי חבר הכנסת לשעבר יהודה גליק שבצניעות ובענווה אני ממשיכה את דרכו החשובה בנושא הזה.

מיכל וונש: יש הרבה מאוד מה ללמוד והוא ממש מנטור בנושא זה ומעבר לכך.

מיכל וונש: תודה, יהודה, שאתה אתנו כאן הבוקר ואני אשמח אם נתמקד בנושא הזה ונשמע מראות עיניך ומניסיונך הרב.

יהודה גליק: כאמור, אני לא איש מקצוע אבל אני כן רוצה לשים על השולחן את חשיבות הנושא.

יהודה גליק: צריך להבין שאמנם כרגע יש פיתוי לעסוק בקורונה אבל בעזרת השם יבוא היום שלאחר מכן.

יהודה גליק: העישון בקרב הילדים צריך לעמוד בראש המאבק.

יהודה גליק: מי שלא התחיל לעשן עד גיל 21 או עד גיל 24, יש סיכוי של 95 אחוזים שהוא לעולם לא יעשן.

יהודה גליק: רוב מוחלט של האנשים שמעשנים בגיל מבוגר, הם אנשים שהתחילו לעשן בגיל צעיר.

יהודה גליק: צריך לדעת ש-75 אחוזים מאלה שמעשנים רוצים להפסיק ולכן כל פעילות שניתן לעשות כדי לקדם את ההתמודדות של חשיפת ילדים לעישון, צריך לעשות ואני מתכוון לכמה דברים.

יהודה גליק: ראשית, אני קורא ומעודד לקדם את החקיקה שניסיתי לקדם בכנסת הקודמת, להעלות את הגיל בו מותר למכור סיגריות.

יהודה גליק: זה קיים היום בארצות הברית, בכל רחבי ארצות הברית.

יהודה גליק: זה התחיל ממדינות בודדות והיום זה חוק פדרלי.

יהודה גליק: אסור למכור מתחת לגיל 21.

יהודה גליק: זה חוק שראינו שבכל מדינה הוא קודם, ירד ב-50 אחוזים מספר המעשנים בקרב בני הנוער והצעירים.

יהודה גליק: לכן אני קורא לשים את הנושא הזה של קידום החקיקה בתחום הזה בראש סדר העדיפויות.

יהודה גליק: הנקודה השנייה.

יהודה גליק: כאשר אנחנו מדברים על חשיפת בני נוער, יש שני אלמנטים.

יהודה גליק: הראשון, מוסדות החינוך.

יהודה גליק: משרד החינוך צריך לעשות פעולות אקטיביות כמו שנעשו בזמנו בתוכנית עיר ללא אלימות, לתת חיזוקים חיוביים לכיתות ללא עישון, לקבוצות ללא עישון, לשכבות ללא עישון, לבתי ספר ללא עישון.

יהודה גליק: צריך לתת פרס לבית ספר שמצליח להוריד את אחוז העישון.

יהודה גליק: כך היום עושים דברים.

יהודה גליק: הנקודה השנייה היא החשיפה הפסיבית עליה דובר.

יהודה גליק: יש להעביר בחקיקה איסור לעשן במכונית בה יושב ילד קטן.

יהודה גליק: זאת התעללות בילד.

יהודה גליק: אלה דברים שאני חושב שהכנסת יכולה לקדם אותם, הם מצילי חיים.

יהודה גליק: אני יודע שזה לא קל, חקיקה בוודאי לא קלה.

יהודה גליק: הדבר הנוסף בו התחלת מיכל אני מברך אותך.

יהודה גליק: הדבר הנורא ואיום שתעשיות, אני קורא להן תעשיות הרצח, תעשיות העישון, מכוונות את כל העשייה שלהם לבני הנוער.

יהודה גליק: הן משתמשות בסלבים לבני נוער והכול מכוון לבני הנוער.

יהודה גליק: מצד אחד הם טוענות שהן מקדמות סיגריות אלקטרוניות או כל מיני מוצרים אלקטרוניים כדי לגמול אנשים אבל באותו הזמן, את אותם מוצרים הם מנסים לשווק לבני נוער ולילדים כיוון שהם יודעים שאלה לקוחות לטווח ארוך.

יהודה גליק: את זה צריך לאסור.

יהודה גליק: אני מציע שבכלל את כל המוצרים האלקטרוניים האלה, אם אפשר היה להעביר בחקיקה, ניתן לקנות אותם רק בבתי מרקחת עם מרשם רופא.

יהודה גליק: אם הם טוענים שכל מטרתם הוא לגמול אנשים מעישון, בבקשה, יתכבדו ויטפלו באנשים מכורים לעישון שזה סוג של מחלה וכדי לקנות את המוצר הזה יהיה צריך אישור של רופא.

יהודה גליק: אלו הן הצעות.

יהודה גליק: אני יודע שכל אחת מהן היא עולם ומלואו ומשימה מלאה אבל אנחנו צריכים להחיל על עצמנו רשימת משימות כדי שנוכל לסמן כל אחת מהמשימות בה נצליח.

מיכל וונש: בהחלט.

מיכל וונש: תודה רבה.

יהודה גליק: שנה טובה, בריאה ומתוקה לכולם.

יהודה גליק: יישר כוח לך, לזרז את המזורזים מיכל יקרה וכמובן לכל עובדי הוועדה היקרים והאהובים.

מיכל וונש: תודה רבה יהודה יקר.

מיכל וונש: תודה רבה על העלאת הנתונים החשובים האלה והחידוד שהחברות, כפי שאמרנו, לא קופאות על השמרים אלא הן מכוונות בדיוק לגילים האלה.

מיכל וונש: אנחנו מאפשרים את זה ואני אומר שעל פי אמנה שמדינת ישראל חתומה עליה, אנחנו גם מחויבים להגן על אזרחי מדינת ישראל.

מיכל וונש: התייחסתי לכך גם בשבוע שעבר.

מיכל וונש: זאת היא מחויבותנו בבית המחוקקים.

מיכל וונש: אני מודה ליהודה.

מיכל וונש: זאת לא אחריות גדולה מנשוא אלא זוהי אחריותנו ולשם כך אנחנו כאן.

מיכל וונש: אני באופן אישי מחויבת לקדם את החקיקה אליה התייחס יהודה, כמובן יחד עם חבריי למשכן.

מיכל וונש: אני חושבת שהנושא הזה שהעלית אל מול משרד החינוך, ואנחנו נבקש גם ממשרד החינוך, בהמשך למכתבים השונים שאני מוציאה לשרים השונים, לקחת על כך אחריות.

מיכל וונש: אני אומר גם בנושא הזה, והתייחסתי לכך, שאני התעקשתי בנושא של התמכרויות, לרבות ההתמכרויות לעישון, ואנחנו נצא בתוכנית לאומית לקמפיין שחושף את הנושא הזה של התמכרויות, שמשנה את התודעה החברתית בנושא של ההתמכרויות ויכוון לכלל הגילים מבני הנוער ועד הוריהם.

מיכל וונש: כולם.

מיכל וונש: ההתמכרויות כולן.

מיכל וונש: זה דבר שאני מחויבת לו בכל דרך בעבודתי הפרלמנטרית ובאמת ביתר שאת אתה מעלה את המחויבות הזאת.

מיכל וונש: כל המשרדים יהיו חלק מהתוכנית הזאת וההשלכות הן על כל המשרדים.

מיכל וונש: אני אבקש ממי שנמצאים כאן היום ממשרד החינוך להתייחס ולומר מה קורה כיום והאם באמת יש תוכניות ייעודיות, במיוחד בתקופת הקורונה כיוון שיש כאן

מיכל וונש: גם הזדמנות לתפוס את בני הנוער כשהם יושבים בבתיהם ונמצאים במקום של ספיקת מידע בצורה קצת אחרת מזו שאנחנו רגילים לה.

מיכל וונש: שוב תודה ליהודה.

מיכל וונש: נמצאת אתנו פרופסור לאה רוזן מאוניברסיטת תל אביב.

מיכל וונש: שלום לאה, בוקר טוב.

מיכל וונש: אם אפשר אני מבקשת להתמקד בנושא הזה גם של תקופת הקורונה וגם כפי שייעדנו את הדיון הזה לילדים קטינים ובני נוער.

לאה רוזן: בוקר טוב.

לאה רוזן: אני מברכת על הדיון ועל הנושא הזה.

לאה רוזן: אני מודה לכם על ההזדמנות לתרום.

לאה רוזן: לפי מחקר שאנחנו ערכנו באוניברסיטת תל אביב בזמן האחרון, אנחנו הבנו שבקרב ההורים המעשנים, שליש מהם מעשנים או בתוך הבית או בסביבת הבית יותר מפעם אחת כל יום.

לאה רוזן: הילדים שלנו נחשפים.

לאה רוזן: בזמן של הקורונה יש הגברה בקרב 11 אחוזים מההורים.

לאה רוזן: השאלה מה אנחנו יכולים לעשות עם זה ואיך אנחנו יכולים למנוע את זה.

לאה רוזן: רוב החשיפה של ילדים קטנים באה מההורים שלהם.

לאה רוזן: ההורים לא רוצים להזיק לילדים שלהם אבל עושים את זה.

לאה רוזן: איך אנחנו יכולים להגן על הילדים.

לאה רוזן: אנחנו לא יכולים לשלוח שוטרים לסלון ביתו של כל אחד.

לאה רוזן: זה לא יעבוד.

לאה רוזן: אנחנו צריכים לשנות את הנורמות החברתיות ולהעלות את המודעות לא רק לנזקים אלא גם לחשיפה, ותכף אני אסביר לכם, כדי ליצור תנאים שהם לא יעשו זאת.

לאה רוזן: אני רוצה לספר לכם סיפור.

לאה רוזן: הייתה לי סטודנטית, נקרא לה אנה.

לאה רוזן: סטודנטית לבריאות הציבור.

לאה רוזן: היא אחות טיפת חלב והיא עבדה יחד אתי במחקר על הסיכונים ומודעות ההורים לגבי הסיכונים.

לאה רוזן: נכנסה אישה עם הילד שלה בן שנה, היא רצתה לחסן אותו.

לאה רוזן: אנה כבר ידעה שהיא מעשנת ושאלה אותה בנושא הזה.

לאה רוזן: האימא הזאת אמרה: אני מעשנת, אני לא אפסיק לעשן, אני אוהבת לעשן אבל לעולם אני לא הייתי חושפת את הילד שלי, אני שומרת עליו.

לאה רוזן: אחר כך אנה הייתה צריכה להגיע לביקור בית אצל אותה אישה.

לאה רוזן: היא חזרה ואמרה לי שהיא לא יכלה להיכנס לבית הזה כי היה ענן של עשן והיא לא יכלה לנשום שם.

לאה רוזן: מה עם האימא הזאת?

לאה רוזן: האם היא משקרת לאחות טיפת חלב שהיא אוהבת?

לאה רוזן: האם היא משקרת לעצמה?

לאה רוזן: הנושא הזה מאוד הטריד אותי והתחלתי לחשוב אולי היא לא מודעת לזה.

לאה רוזן: היא כל הזמן מעשנת והיא לא מריחה את זה.

לאה רוזן: אני אקדמאית, אני חוקרת, ולכן עשיתי מחקר מול הורים מעשנים שיש להם ילדים קטנים.

לאה רוזן: אני שאלתי אותם מה זאת חשיפה עבורם.

לאה רוזן: הם אמרו לי שחשיפה זה או שרואים את המעשן או שרואים את העשן או שמריחים אותו.

לאה רוזן: אבל יש את הבעיות שכבר ציינת, 85 אחוזים של העשן אנחנו לא רואים, הרבה פעמים מעשן לא יכול להריח את זה כי הרס את חוש הריח דרך העשן והעשן נשאר בתוך הבית במשך ארבע-חמש שעות.

מיכל וונש: יש לי שאלה שאני לא יודעת אם תדעי לענות עליה.

מיכל וונש: בטיפות החלב יש מידע שמונגש לאימהות שנכנסות?

מיכל וונש: זאת הזדמנות מצוינת לחשוף את האימהות לסיכונים שבחשיפה ומהי חשיפה.

מיכל וונש: בטיפות החלב יש מידע?

לאה רוזן: את זה את צריכה לשאול מישהו אחר.

לאה רוזן: אני רוצה לומר שנראה לי שמה שאנחנו חייבים לעשות זה לשכנע את ההורים לילדים שהילדים באמת נחשפים.

לאה רוזן: לא שהם אומרים, לא, אני מעשן רק במרפסת והעשן לא נכנס, מה שלא נכון.

לאה רוזן: לשכנע אותם.

לאה רוזן: איך אפשר לשכנע אותם?

לאה רוזן: כמו שדוקטור ברמן אמרה, אנחנו יכולים למדוד את רמת החשיפה אצל בן אדם וזה יכול להיות דרך שתן – בארץ אנחנו עושים את זה עכשיו – זה יכול להיות דרך שיער, זה יכול להיות דרך הציפורניים וגם דרך הדם.

לאה רוזן: אגב, לא כל כך מקובל על הורים שאנחנו נבדוק את זה דרך הדם אבל כל הדרכים האחרות מקובלות עליהם.

לאה רוזן: את זה הבנתי מאותו מחקר.

לאה רוזן: אם כן, קודם כל צריך לבדוק.

לאה רוזן: אנחנו בדקנו, עשינו כמה ניסויים ומסרנו אינפורמציה להורים בקונטקסט של תוכנית התערבות ואנחנו ראינו ירידה דרמטית בחשיפת ילדים.

לאה רוזן: באחד המחקרים ראינו שברבע מהילדים ירידה ברמה וב-40 אחוזים מהם ראינו ירידה כמעט עד אפס.

לאה רוזן: אנחנו יכולים לבדוק כל ילד, את הקוטינין בשתן ולדעת ולמסור את זה לאימהות ואני מאמינה שזה ישנה את הנורמות בכל הארץ.

לאה רוזן: זה גם יעזור להקטין את שיעור המעשנים.

מיכל וונש: אני עוצרת אותך לרגע.

מיכל וונש: אני רוצה לומר שאין הורה שלא אוהב את הילד שלו.

מיכל וונש: אני חושבת על כל מיני דרכים לרבות מיד אחרי לידה בבית החולים כשכל אימא נחשפת למידע מאוד חשוב איך לטפל ולהגן על ילדיה.

מיכל וונש: יש כאן הזדמנויות שאנחנו צריכים לייצר אותן בצורה מאוד הוליסטית ולהנגיש את המידע להורים.

מיכל וונש: זאת אחריות.

מיכל וונש: אני מעריכה מאוד את כל הנתונים שאת מעלה ואני מבקשת לקבל לוועדה בצורה מרוכזת את הנתונים הללו.

מיכל וונש: אני לא רוצה לקטוע אותך אבל אם יש לך עוד משהו לחדד, בבקשה.

מיכל וונש: אני רוצה לאפשר לכולם לדבר.

לאה רוזן: כן.

לאה רוזן: איסור על עישון ברכב עם קטין.

מיכל וונש: נאמר שעל כך יש הצעת חוק שנמצאת ומונחת.

מיכל וונש: אני חושבת שזאת בהחלט הצעה מאוד מאוד חשובה.

מיכל וונש: הדברים האלה משתלבים.

מיכל וונש: זאת אומרת, האיסורים הם חשובים והשימוש בחוק הוא הכרחי.

מיכל וונש: יש עלינו אחריות להנגיש את המידע, להעלות את המודעות ואני חושבת שזה חייב לקרות במקביל.

מיכל וונש: תודה על העלאת הנושאים האלו.

מיכל וונש: זוהי הצעת חוק חשובה מאוד.

מיכל וונש: לא נוכל לאסור על אנשים לעשן בבתיהם אבל אנחנו יודעים שהורים רוצים להגן על ילדיהם ועלינו החובה להנגיש להם את המידע, ואגב, בכל השפות.

מיכל וונש: כשאני אומרת להנגיש, צריך לעשות את זה בצורה כזאת היא תהיה מונגשת לכל קבוצה וקבוצה בשפתה להעלות את המודעות בצורה מאוד מאוד אפקטיבית.

מיכל וונש: אנחנו נבקש מהגורמים שנמצאים אתנו, גם ממשרד הבריאות וגם בכלל, להגיב על כך ולומר מה קורה היום בנושאים הללו.

מיכל וונש: נמצאת אתנו דוקטור יעל בר זאב, יושבת ראש החברה הרפואית למניעה וגמילה מעישון.

מיכל וונש: שלום.

יעל בר זאב: שלום.

יעל בר זאב: תודה.

יעל בר זאב: אני לא רוצה לחזור על הרבה דברים שנאמרו אבל אם אנחנו מדברים על מניעת התחלת עישון אצל ילדים ובני נוער, אנחנו יודעים מה עובד.

יעל בר זאב: אחד הדברים שהכי עובדים, זה הנושא של המיסוי ובכלל לא נגענו בו.

יעל בר זאב: בשנים האחרונות בארץ לא היו העלאות משמעותיות במיסוי וזה כאילו לא הזמן הנכון כי הציבור גם כך נמצא בבעיה כלכלית אבל מנגד מיסוי הוא אחד הדברים שהוכחו שמונעים התחלת עישון.

יעל בר זאב: יש לנו כמה פערים שנמצאים אצלנו היום שהיה צריך לטפל בהם כמו המיסוי של טבק לנרגילה שנמצא בפער אדיר לעומת מיסוי סיגריות וגם מיסוי של סיגריות אלקטרוניות שכרגע בכלל לא ממוסות ומוגדרות כמוצר לצרכן.

יעל בר זאב: במדינות אחרות יש תוכניות מאוד מסודרות של מתי הולכות להיות הפעימות הבאות של מיסוי סיגריות.

יעל בר זאב: זאת אומרת, זה משהו שמפורסם מראש ואז באותו רגע הוא לא נתפס כל כך כגזרה על הציבור וזה לא שאני מחפש עכשיו את המעשן אלא זה משהו שנקבע מראש כאשר בעוד שנה תהיה עלייה במחיר הסיגריות.

מיכל וונש: זה יכול להוות תמריץ לגמילה.

יעל בר זאב: נכון.

יעל בר זאב: חד משמעית זה הוכח כתמריץ גם לגמילה.

יעל בר זאב: זה באמת אחד הצעדים היעילים ביותר למנוע התחלת עישון של בני נוער בגלל הרגישות שלהם למחיר.

יעל בר זאב: הנושא הנוסף הוא הנושא של חשיפת בני נוער בכלל לכל העניין של הפרסום.

יעל בר זאב: הייתה לנו התקדמות משמעותית ביותר בזכות החוק שחבר הכנסת לשעבר יהודה גליק וחבריו הצליחו להעביר עם כל הנושא של הפרסום.

יעל בר זאב: יש לנו בעיה מאוד רצינית, והראינו את זה במחקר שלנו באוניברסיטה העברית, עם ההחרגה של העיתונות הכתובה.

יעל בר זאב: זה הזמן לבטל את ההחרגה הזאת כי היא פשוט מאפשרת המשך פרסום גם למבוגרים וגם לבני נוער וניצול ציני של חברות הטבק את ההחרגה הזאת.

יעל בר זאב: הדבר האחרון שהוא קריטי.

יעל בר זאב: דיברת בצורה מאוד יפה על כך שהמניע העיקרי הוא הנורמליזציה של העישון.

יעל בר זאב: הדרך לבצע אי נורמליזציה, לגרום לכך שזה לא יהיה נורמלי, אכיפה.

יעל בר זאב: יש לנו חקיקה טובה אבל הבעיה היא שאין אכיפה וזו בעיה משמעותית בארץ.

יעל בר זאב: כל חקיקה נוספת שנעשית בלי שנפתור קודם את הבעיה הזאת של האכיפה, היא לא תהיה אפקטיבית.

מיכל וונש: אני מאוד מסכימה אתך.

מיכל וונש: נכון.

מיכל וונש: אני אומר שמה שמדאיג אותי, ואני אומרת את זה גם כמשפטנית, זה שהשימוש בחקיקה או אובר שימוש בחקיקה, כשאין יכולת לאכוף אותה או אין אכיפה שלה, היא גם זילות של החוק.

מיכל וונש: בסופו של דבר אנחנו מאבדים מהאפקטיביות לאורך זמן בניסיון להשתמש בחקיקה כיד לטפל בבעיות חברתיות.

מיכל וונש: אני חושבת שאת מעלה נקודה מאוד מאוד חשובה ונבקש מהגורמים השונים התייחסות אליה.

מיכל וונש: אם יש לך משהו בנושא החקיקה, כדי שנבקש התייחסות מהגורמים שנמצאים כאן ואמונים על החקיקה, אני אשמח לשמוע גם על כך.

יעל בר זאב: בעיקרון בוועדת הכלכלה לפני כשלושה שבועות העלינו בדיוק את הנושא הזה של האכיפה והלקונות בחקיקה.

יעל בר זאב: אני חושבת שעורך דין עמוס האוזנר יוכל לדבר על זה יותר טוב ממני אבל נדרשת כאן איזושהי תוכנית כוללנית כי נדרשת אכיפה גם ברמה הלאומית.

יעל בר זאב: יש דברים שהם ברמה הלאומית כמו כרגע ההחרגות של העיתונות כאשר בחלק מהן לא עומדים ואין שום אכיפה, ואכיפה שהיא ברמה היותר מקומית של הרשות המקומית, כמו איסור מכירה לקטינים, איסור הצגה בנקודות מכירה וכן הלאה כאשר גם היום אין אכיפה ויש זילות של החוק.

יעל בר זאב: ספציפית עכשיו בתקופת הקורונה, וזה מתקשר למה שאת אמרת לנושא הנגשת המידע, חסרים מאוד קמפיינים ספציפיים שאפשר לעשות אותם כבר עכשיו, בין אם זה על החפיסות וכאן למשרד הבריאות יש את האפשרות להכניס מסרים, וכל העלות היא על חברות הטבק כך שאין כאן עלות אלא יש כאן צורך לעשות את העבודה ולהגדיר את המסים, ובין אם זה קמפיין בציבור עצמו אותו אפשר לעשות, כולל על העניין - במיוחד עכשיו כשאנחנו בדיוק לפני סגר נוסף – שלא לעשן בתוך הבית.

יעל בר זאב: ראינו גם במחקר שאנחנו עשינו באוניברסיטה העברית שבערך 30 אחוזים מהמעשנים אומרים שהם מעשנים בתוך הבית וכ-10 אחוזים מהם החמירו את המצב בגלל הסגר הקודם.

יעל בר זאב: במהלך הסגר הם עישנו יותר בבית.

יעל בר זאב: אלה נתונים מאוד דומים לנתונים שלאה רוזן נתנה שעולים גם מהסקרים שלה, כך שאנחנו יכולים להיות די בטוחים שזה כנראה קרוב לאמת.

יעל בר זאב: נדרש כאן איזשהו מסר לציבור מה לעשות כדי לא להגביר את העישון בתוך הבית ובטח חשיפה של ילדים, בני נוער, נשים הרות ועוד אוכלוסיות בסיכון.

יעל בר זאב: מסר שאומר לקחת את העישון מחוץ לבית, מה אפשר לעשות למרות ההגבלות, לומר שאפשר להשתמש בתחליפי ניקוטין בתוך הבית כדי לא לעשן ליד הילדים וכמובן הכי חשוב זה באמת לעשן מחוץ לבית ו/או לפנות לאמצעי הגמילה הקיימים בקופות החולים ובמשרד הבריאות.

מיכל וונש: בהחלט.

מיכל וונש: אני חושבת שיש כאן מהלך משולב.

מיכל וונש: הצורך בתוכנית מתכללת בהחלט ברור כאן, גם באיסוף הנתונים, גם במעקב, גם ביישום של החקיקה הקיימת וגם בהצעת החקיקה הנדרשת.

מיכל וונש: מה שבמיוחד בולט זה ההכרח לעבוד במקביל, גם על החקיקה ויישומה וגם על קמפיין ציבורי שמעלה מודעות.

מיכל וונש: אני חושבת שיש כאן את שני האלמנטים שאני כיושבת ראש הוועדה מחויבת לקדם אותם.

מיכל וונש: תודה רבה יעל.

מיכל וונש: כל הנתונים שאתם מעבירים אלינו עכשיו, אני מבקשת לייצר איזשהו מסמך שמאגד את הנתונים כיוון שהם מאוד רלוונטיים דווקא לתקופה הזאת.

מיכל וונש: אני חושבת שהם ממחישים בצורה מאוד יפה.

מיכל וונש: אני חושבת שכל הגורמים שהגיעו לכאן עם נתונים, אם נוכל לייחד אותם דווקא לתקופת הקורונה ולגזור מהם גם את ההשלכות על החקיקה וגם את ההשלכות על הקמפיין הדרוש דווקא בעת הזאת, אנחנו נוכל לקדם את השיח בצורה מאוד מאוד קונקרטית ומשמעותית.

מיכל וונש: אנחנו נחשוב מי יהיה הגורם שיכול לתכלל עבורנו את כל הנתונים הללו, אם לא הוועדה עצמה, ונתייעץ אתכם.

מיכל וונש: נמצא אתנו פרופסור חגי לוין.

מיכל וונש: שלום.

מיכל וונש: בוקר טוב.

חגי לוין: בוקר טוב.

מיכל וונש: מי זה?

חגי לוין: הבן שלי.

מיכל וונש: תודה שאתה מכבד אותנו בכנסת.

חגי לוין: אולי לפני שאני אתייחס, ניתן קודם לאורי לדבר בשם ילדי ישראל כי אנחנו כאן עבורם.

אורי לוין: אני אורי לוין, בן תשע וחצי.

אורי לוין: אני אבקש לדבר בשם הילדים, ילדי ישראל.

אורי לוין: אל תעשנו עלינו.

אורי לוין: זה חונק אותנו.

אורי לוין: אנו מבקשים מהכנסת להגן עלינו, במיוחד עכשיו בתקופת הסגר.

מיכל וונש: תודה רבה אורי.

מיכל וונש: הקריאה שלך כל כך חשובה.

מיכל וונש: תודה שאתה מביא אותה לכנסת.

מיכל וונש: מהמקום שלנו אנחנו מחויבים לעשות את זה, להגן עליכם.

מיכל וונש: תודה שבאת.

חגי לוין: לחשוב שנזכור שאנחנו כאן עבור הילדים.

חגי לוין: למעשה היום ילדי ישראל מופקרים.

חגי לוין: הם מופקרים גם לעישון הכפוי שמתרחש בכל מקום בישראל, כולל במרחב הביתי אבל גם במרחב הציבורי.

חגי לוין: הם מופקרים לפרסומות ולאמצעי שיווק גם על ידי מוצרים בטעמים, למרות שמשרד הבריאות מאוד ניסה לאסור את זה אבל זה לא קרה בגלל תעלולים פוליטיים ולוביסטיים.

חגי לוין: הם מופקרים גם בנושא שעדיין מותר לפרסם בעיתונות ובכך לתת לגיטימציה לפרסומות הנוראיות האלה שהילדים שלנו חשופים אליהן כולל ששמים אותן במכוון ליד כל מיני תשבצים ודברים שדווקא ילדים נחשפים אליהם.

חגי לוין: הילדים שלנו מתחילים לעשן בגיל צעיר ואז נתקעים עם ההתמכרות המסוכנת והממיתה הזאת למשך חייהם.

חגי לוין: לכן אנחנו צריכים לעשות הרבה יותר כדי להגן עליהם במיוחד עכשיו בתקופת הקורונה, במיוחד עכשיו בסגר.

חגי לוין: אנחנו בעצם זורקים עכשיו את בני הנוער ואת הילדים בישראל לתוך סגר בהתראה מאוד קצרה ללא הכנה מראש, כאשר בתקופה הזאת חברות הטבק ינצלו את השעמום ואת הלחץ כדי לגייס פראיירים חדשים, מעשנים חדשים וכדי לגרום לאנשים לחזור לעשן.

חגי לוין: לכן נדרשת פעולה אקטיבית עכשיו של המדינה על מנת להגן גם על הילדים מפני עישון כפוי בתקופת הסגר וגם על בני הנוער מפני התחלת עישון.

חגי לוין: אמרו כאן הדוברים לפני ויאמרו גם אחרי, וזה גם מופיע בנייר עמדה שאנחנו הנחנו, שחשוב עכשיו, דווקא עכשיו, לעשות את הדברים שניסינו לעשות בכנסת ה-20 וכולם הסכימו עליהם אבל לא הצלחנו להשלים אותם.

חגי לוין: חשוב להעלות עכשיו את איסור המכירה לגיל 21 ואפילו כצו שעה מיידי, לאכוף ולדאוג לאיסור העישון במקומות ציבוריים שם אנשים נחשפים, למנוע עישון בכלי רכב בו נמצאים ילדים ועוד שורה של צעדים שאנחנו ממליצים עליהם.

חגי לוין: זה הזמן לעשות את זה.

חגי לוין: אם לא עכשיו, אימתי.

חגי לוין: תודה רבה.

מיכל וונש: תודה רבה לאורי ותודה רבה לחגי לוין עם הקריאה המאוד מאוד חשובה הזאת להגן על ילדי ישראל וגם אם לא עכשיו, אימתי.

מיכל וונש: אני אומר שוב שבאמת הצעות החקיקה האלה נמצאות כבר על שולחני.

מיכל וונש: אני קוראת לכל חבריי וחברותיי חברי הכנסת בתקווה שתהיה לכך תמיכה רחבה מאוד ובכך נמלא את חובתנו כלפי אורי וכלפי כל הילדים והילדות שאנחנו אחראים על ההגנה עליהם.

מיכל וונש: תודה.

שירה כסלו: בוקר טוב לכולם.

שירה כסלו: תודה.

שירה כסלו: אני רוצה להיות מאוד ממוקדת כי יש לנו המון נושאים שעלו כבר.

שירה כסלו: בעקבות הדיון הקודם, אני רוצה למקד את הנושא הזה של החשיפה לעישון נרגילה בתקופת הקורונה.

שירה כסלו: אני חושבת שאחד הדברים שפתאום התבהר לי מאוד זה שאנחנו יכולים להמשיך ולדון על זה אבל אני לא בטוחה שבני הנוער שלנו יודעים בכלל על הקשר בין הסכנה בעישון נרגילות וקורונה.

שירה כסלו: מהמקום הזה אני לא חושבת שאנחנו צריכים להמתין יותר.

שירה כסלו: אני מניחה שמשרד החינוך ייערך ואני אשמח מאוד לשמוע מה הוא מתכוון לעשות.

שירה כסלו: אני חושבת שצריך להיות כאן גם שילוב בין שני המשרדים.

שירה כסלו: זה מאוד הגיוני שמשרד החינוך שמתמחה בהכנת מידע בנושא הזה עבור בני הנוער ועבור ההורים אבל משרד הבריאות יכול לחזק ולהפיץ את זה.

שירה כסלו: לא צריך לסמוך רק על משרד החינוך אלא דווקא אפשר לעשות את החיבורים בין שניהם.

מיכל וונש: תודה רבה לשירה על המיקוד.

מיכל וונש: נבקש מהגורמים שנמצאים אתנו, גם ממשרד החינוך וגם ממשרד הבריאות, לתת את הדעת על כך עכשיו ואני אוסיף גם את משרד המשפטים, ונמצא אתנו שי סומך.

מיכל וונש: השאלה אם זה כבר בתקנות ואם לא, מה הוועדה הזו צריכה להוסיף בתקנות כפי שהן תאושרנה ביום-יומיים הקרובים במיוחד בנושא העישון.

מיכל וונש: אמנם המקומות אינם פתוחים, בתי הקפה והמסעדות , אבל יש את הנושא של הנרגילות והשאלה מה נמצא בתקנות הללו מבחינת העישון.

מיכל וונש: נמצא אתנו שי סומך ממשרד המשפטים?

מיכל וונש: לצערי לא נמצא.

מיכל וונש: נצטרך לפנות מטעם הוועדה כדי לברר ולוודא.

מיכל וונש: אני אבקש גם מחגי וגם משירה ומכל מי שיש לו תוספת למה חייב להיות בתקנות הללו עכשיו.

מיכל וונש: חגי קרא לפעול עכשיו ואני מאוד מתחברת לזה ואני חושבת שיש לנו את ההזדמנות הזאת לברר עם משרד המשפטים ולהוסיף את ההתייחסות המיידית לכך.

מיכל וונש: אני מבקשת כבר היום ממי שנמצא אתנו ויכול לתרום לנו בכך את עצתו, גם חגי, גם שירה וגם אחרים.

מיכל וונש: אני רוצה לפנות למשרד הבריאות ולמשרד החינוך כדי להבין מה קורה היום, כדי להבין את האינטראקציה ביניכם כפי ששירה קראה לה לשיתוף הפעולה הזאת.

מיכל וונש: נמצאת אתנו קרן רוט איטח ממשרד החינוך.

קרן רוט איטח: בוקר טוב.

קרן רוט איטח: אני שמחה להיות כאן.

קרן רוט איטח: אני רוצה להתחיל דווקא עם הסרטון שהקרנתם ובאמת לומר שזה מאוד מצער אותי כל פעם מחדש לפגוש ילדים שמעשנים ומדווחים על גיל התחלת העישון.

קרן רוט איטח: זו חוויה מאוד לא נעימה ואני מתחברת לקריאה של אורי לוין.

קרן רוט איטח: זה התפקיד שלנו כחברה להגן על הילדים ועל בני הנוער מנזקי העישון.

קרן רוט איטח: אני רוצה לומר שמשרד החינוך עומד לשתף פעולה עם כל החברים שנמצאים כאן.

קרן רוט איטח: אנחנו עובדים עם משרד הבריאות וכרגע מחכים לראות מי יהיה המחליף של חיים גבע אתו עבדנו ממש בצמידות.

קרן רוט איטח: כאמור, אנחנו עובדים בצמידות עם משרד הבריאות ועם הרשות למלחמה בסמים.

מיכל וונש: אני אומר על כך שאני מוציאה מכתב דחוף כדי להבין מי מחליף את חיים גבע, כיצד ומתי כיוון שבאמת חסרונו מורגש.

קרן רוט איטח: לגמרי מורגש.

קרן רוט איטח: משרד החינוך לא עובד בוואקום והוא עובד בשיתופי פעולה עם כולם כי באמת זה מאבק של כולם ולא מאבק של משרד אחד זה או אחר.

קרן רוט איטח: כמו שאמרתי גם בעבר, הסיפור של העישון מבחינתנו הוא עוד התנהגות סיכון בני הנוער מאמצים כאיזשהו דפוס בעייתי בהתמודדות עם משברים, עם בעיות וגם כדרך להיות חלק מקבוצת השבים.

קרן רוט איטח: הנתונים ששירה הציגה בפנינו לפני כשבועיים שהראו את העלייה בשיעורי התחלות העישון, ההתנסות בעישון בקרב הילדים, באמת מדאיגים ואני חושבת שמלמדת אותנו משהו על המצב הרגשי שבני הנוער נמצאים בעת הזו.

קרן רוט איטח: יחד עם זאת אני חייבת לציין שהנתונים של המחקר של HBFC מראים ירידה מתמשכת בהתנסות בעישון בקרב בני נוער.

קרן רוט איטח: זאת אומרת, מקרוב ל-40 אחוזים דיווחים בסוף שנות ה-90 על בני נוער שהתנסו בעישון, היום אנחנו עומדים על 15 אחוזים.

קרן רוט איטח: זה עדיין אחוז גבוה ובעייתי אבל רק לתת את התמונה השלמה ולהראות שנמצאת כאן איזושהי מגמה.

קרן רוט איטח: אני חושבת שבני הנוער מכניסים את העישון בדברים אחרים.

מיכל וונש: לא.

מיכל וונש: אני רוצה לומר על זה משהו.

מיכל וונש: אז לא עשינו בזה כלום ואני חושבת שכחלק מההתייחסות שלנו חייבת להיות השוואה של כל המוצרים.

מיכל וונש: זה לא עניין של מחשבה אלא זה משהו שאנחנו יודעים.

מיכל וונש: בידע הקטן שצברתי עד כה אני יודעת שאכן את צודקת בהערכה כזאת אלא שזה לא באמת אמור לשמח אותנו.

מיכל וונש: הפוך.

קרן רוט איטח: לגמרי לא.

קרן רוט איטח: זה מאוד מדאיג אותי.

קרן רוט איטח: אני חושבת, ואני גם אמרתי, ואולי אמרתי את זה כבר כאן פעם, פגשתי הורים שאמרו לי שהם מעדיפים שהילדים שלהם יעשנו קנביס כי זה בריא לעומת הטבק.

מיכל וונש: זה בדיוק הדבר המדאיג כיוון שזה אומר שחברות הטבק זיהו בדיוק את הדרך להנגיש ולנצל את חוסר ההבנה וחוסר המודעות של הציבור וגם את חוסר תשומת הלב של המחוקק שלא השווה בין כלל מוצרי העישון ולא משנה באיזו דרך הם באים, מאידוי, עישון, נרגילה וכולי.

מיכל וונש: אני כן רוצה לשמוע, אם אני יכולה - אני חושבת שכבר שאלתי את השאלה הזאת את משרד החינוך – האם יש תוכניות דווקא לתקופה הזאת כיוון שבני הנוער נמצאים בחדריהם או בסלוניהם עם המחשב.

מיכל וונש: דווקא בתקופה הזאת אפשר להגביר מודעות ולהנגיש להם את המידע.

מיכל וונש: האם אנחנו מנצלים את זה כיאות במשרד החינוך?

מיכל וונש: גם כלפי ההורים של ילדים צעירים שגם הם פתאום נמצאים כולם ב-זום כי אפילו גני הילדים עובדים ב-זום.

קרן רוט איטח: אנחנו ניצלנו את הפלטפורמה בתקופה של הסגר ואנחנו הקלטנו שיעורים שעוסקים בנושא העישון, גם בעברית וגם בערבית, לכיתות ה'-ו' ולחטיבות הביניים כשהמטרה הייתה להנגיש מידע לילדים שנמצאים בבתים מול מסכים ובמסגרת שיעורי כישורי חיים ייחדנו מפגשים בנושא הזה.

קרן רוט איטח: ניצלנו את הפלטפורמה הזו כדי להנגיש מידע לילדים.

קרן רוט איטח: לאחר ששירה הסבה את תשומת לבנו לגבי שיעורי עישון נרגילה בקרב מתבגרים בעת הזו, אנחנו כרגע מכינים דף מידע שיופץ לצוותי חינוך ולילדים כדי להגביר את הידע ואת המודעות של הילדים לדבר הזה.

קרן רוט איטח: צריך לזכור שבסופו של דבר הנרגילה גורמת לכך שהם לא שומרים על כללי הריחוק החברתי, הם בלי מסכות ובוודאי בהעברה מפה לפה הם מגבירים את הסיכון להדבקה.

קרן רוט איטח: אנחנו באמת ננצל את המידע הזה ונייחד איגרת מידע שתכוון לבני הנוער ואיגרת שתכוון למבוגרים בניסיון להגביר את המודעות ואת ההבנה של הילדים הצעירים.

קרן רוט איטח: אני שוב רוצה לומר שצריך להבין שמערכת החינוך כרגע באתגר מאוד מאוד גדול לתת כוחות לילדים שצריכים להתמודד במציאות מאוד מאוד מורכבת.

קרן רוט איטח: אני רוצה לומר שילדים שנמצאים בערים אדומות ואתמול חוו חוויה וממשיכים לחוות חוויות של אזעקות, זאת מציאות לא שפויה, מציאות הזויה.

קרן רוט איטח: אנחנו צריכים לחשוב איך אנחנו נותנים את המעטפת שנותנת באמת מענה לכל הצרכים ולכל הקשיים במצוקות שבני הנוער נמצאים בעת הזו וביניהם אנחנו נשים את הפוקוס על כל ההתנהגויות הממכרות, כולל סמים ואלכוהול שגם בהם ראינו עלייה בעת הזו, ובוודאי גם סיגריות לאור הנתונים האחרונים ששמתם לפתחנו.

קרן רוט איטח: אני רוצה להזכיר עוד דבר.

קרן רוט איטח: יש לנו תוכנית שנקראת תוכנית עו"סי, שמיועדת לילדים שכבר עושים התנסות בעישון סיגריות בין היתר או בכל התנהלות ממכרת אחרת.

קרן רוט איטח: אנחנו נערכים להמשיך לעשות עבודה באמצעים מקוונים.

קרן רוט איטח: זאת אומרת, אנחנו ניתן מענה גם ברמה של המניעה האוניברסלית וגם ברמה של מתן9 מענה לילדים שכבר נמצאים בהתנהגות התמכרותית זו או אחרת.

מיכל וונש: מצוין.

מיכל וונש: קודם כל, הוועדה תשמח לשמוע כאשר יצא הקמפיין הזה או ההנגשה של המידע הזה כדי שנדע גם לעקוב אחריו ואולי אם יש איזושהי דרך להנגיש אותו בצורה שבני הנוער יצרכו אותו, משהו שמגדיל את הסיכוי שבני הנוער יצרכו אותו כי זה חלק מהאתגרים.

קרן רוט איטח: את צודקת.

קרן רוט איטח: אנחנו חשבנו על סרטון.

קרן רוט איטח: אנחנו גם נעזר בבני נוער ונעזר במועצת התלמידים ונחשוב איך להנגיש את זה בצורה הכי ידידותית.

קרן רוט איטח: לקראת הקיץ עשינו סרטון שפונה לבני הנוער כדי לתת להם מידע לקראת היציאה לחופשה.

מיכל וונש: אני לא מבינה גדולה בדבר הזה אבל מתוך הסרטון, דווקא בני הנוער עושים את ההסברה הכי טובה לעצמם.

קרן רוט איטח: לגמרי.

מיכל וונש: מתוך כל מקום שאפשר לרתום אותם להשתתף בדבר הזה, אין מי שעושה את זה יותר טוב מבני הנוער.

מיכל וונש: הם צריכים להגיש את המידע לעצמם וכאן יש הזדמנות.

קרן רוט איטח: אני לגמרי מסכימה אתך.

קרן רוט איטח: אני רק אומר שיש לנו פלטפורמה של מנהיגות נוער משפיעים ובהחלט היא עוסקת בעבודה חינוכית יחד עם הצוותים החינוכיים כאשר התפיסה שבני נוער עוברים מסך הרבה יותר טוב בנושאים האלה, היא נר לרגלינו.

קרן רוט איטח: שנה טובה לכולם.

מיכל וונש: תודה קרן.

מיכל וונש: נמצאת אתנו גם סטייסי ממשרד הבריאות.

מיכל וונש: יש לך משהו להוסיף על מה שתמר אמרה מהפרספקטיבה של משרד הבריאות לגבי שיתוף הפעולה עם משרד החינוך בנושא הנגשת המידע?

מיכל וונש: אפילו עולה במוחי שאנחנו עושים עשרות אלפי בדיקות קורונה וזאת הזדמנות למפגש בין משרד הבריאות לבין מי שמגיעים לבדיקה כזאת, כולל בני נוער, כיוון שאנחנו יודעים מה רמת ההדבקה בבתי הספר כך שזאת מעין הזדמנות נוספת להנגיש דרך הפריזמה של הקורונה את הסיכונים הנלווים של העישון בין היתר להדבקה בקורונה אבל בכלל.

סטייסי שושן: שלום, בוקר טוב.

סטייסי שושן: ידוע שבאוכלוסיות של בריאות הנפש יש יותר אנשים שמעשנים, יחסית לאוכלוסייה הכללית.

מיכל וונש: אני לא בטוחה איך הגענו לבריאות הנפש.

מיכל וונש: אנחנו מדברים על בני נוער ועל הורים לילדים.

סטייסי שושן: כן.

סטייסי שושן: הבעיות של בריאות הנפש, ידוע שבדרך כלל זה מתחיל בגיל צעיר, אצל בני הנוער.

סטייסי שושן: הם כבר משתמשים בסמים ובאלכוהול ולכן הכי חשוב לעזור לבני הנוער.

מיכל וונש: אני רוצה לדייק את השאלה שלי.

מיכל וונש: אני כמובן מבינה את ההקשר לבריאות הנפש.

מיכל וונש: אנחנו עוסקים בכך רבות וגם עסקנו בכך בדיון אתמול, והקשר בין התמכרויות לבריאות הנפש בעיניי ברור, הוא חשוב והוא נר לרגליי.

מיכל וונש: אני רוצה לדייק את השאלה שלי.

מיכל וונש: ספציפית עכשיו, בעת הקורונה, האם משרד הבריאות נערך להנגיש לכלל ילדי וילדות ישראל את המידע שצריך, כולל ההזדמנות שבאמת נוצרת במפגש הזה אפילו בבדיקת הקורונה.

סטייסי שושן: יש מצוקה כללית להרבה אנשים ויש כלי שאני מביאה מארצות הברית להראות לכם, כלי שאנחנו רוצים לפתח כאן.

סטייסי שושן: זה כרטיס ובו אפשר לראות מתי מתחילים לעשן, אם זה יום, שבוע, חודש, שנה.

סטייסי שושן: כאן למטה רואים את המחיר של סיגריות.

סטייסי שושן: כמו שאנחנו יודעים בני נוער מאוד רגישים למחיר.

סטייסי שושן: כאשר משתמשים בטבלה, אפשר להזיז את הזמן שמעשנים מיום לכמה שנים וזו הנקודה האדומה.

סטייסי שושן: מי שמעשן קופסה – אם קופסת סיגריות עולה 30, אחרי שנה הם כבר משלמים יותר מ-10,000 שקלים רק עבור הסיגריות.

סטייסי שושן: כאשר מדברים עם בני נוער ומדברים על כסף, אנחנו מנסים לפתח כלי כזה בעברית ולתת לאנשים שעובדים במרכזים שלנו באשפוזיות.

מיכל וונש: מצוין.

מיכל וונש: נשמע כמו קמפיין מאוד חשוב.

מיכל וונש: אני כן מבקשת, אם תוכלי לחזור אל הוועדה עם תשובה בשאלה מאוד ספציפית לגבי ההכרח לשתף פעולה ביחד עם משרד החינוך להנגיש את המידע וניצול ההזדמנות של משרד הבריאות דווקא בתקופת הקורונה, האם הוא ממקסם וכיצד הוא ממקסם את היכולת הזאת, כיצד הוא מנגיש לבני הנוער את העובדה שלמשל נרגילה מעלה את הסיכון לחלות ולהידבק בקורונה ועישון של סיגריה אלקטרונית מעלה פי חמש את הסיכוי לחלות בקורונה.

מיכל וונש: זאת אומרת, ניצול ההזדמנות כפי שקראתי לה לצד משבר הקורונה אומר שאנחנו מנגישים להם את המידע דווקא בעת הזאת עם תחושת החירום אבל מידע שיכול לחולל שינוי ומהפך מחשבתי אצל בני הנוער גם לאורך זמן.

מיכל וונש: אני מאוד מבקשת לקבל על זה, על השאלה הממוקדת הזאת, תשובה.

מיכל וונש: אני לא יודעת אם תדעי לענות על כך – ונמצאים כאן כמה נציגים מקופות החולים – בנושא של טיפות החלב.

מיכל וונש: דיברנו קודם על החשיבות ועל היכולת לחשוף הורים, אימהות שמגיעות או אבות שמגיעים לטיפת חלב יחד עם התינוקות וההכרח להנגיש להם את המידע של מהי חשיפה, מה עולה כדי חשיפה וכיצד משרד הבריאות משתמש בהזדמנות שיש - גם עכשיו ובכלל - להנגיש את המידע הזה להורים.

מיכל וונש: אני מאוד אשמח לשמוע על כך תשובות ממשרד הבריאות.

מיכל וונש: תודה רבה.

מיכל וונש: אני מבקשת לקבל תשובות ממש בהקדם.

מיכל וונש: אנחנו יוצאים בקרוב לאיזושהי פגרה ואני מבקשת לקבל את התשובות הללו עד שבוע הבא, עת הוועדה עוד תהיה כאן לפני הפגרה וזאת כדי לעבד את הנתונים שיגיעו אלינו.

מיכל וונש: נמצאת אתנו פרופסור דיאן לוין משירותי בריאות כללית.

מיכל וונש: חשוב לי לשמוע מה עושות קופות החולים באתגר הזה וביכולת ובאינטראקציה שיש לכם עם כלל אזרחי מדינת ישראל, בטח עם בני ובנות הנוער ובטח עם הוריהם של קטינים כדי להנגיש את המידע הזה דווקא בעת הזו.

דיאן לוין: שלום.

דיאן לוין: בוקר טוב.

דיאן לוין: גם אני מברכת על הדיון.

דיאן לוין: אני יכולה לומר בכללית אנחנו משלבים את הנושא של הסכנה של חשיפה לעישון ומוצרי עישון ויש לנו חומר הדרכה שאנחנו מספקים להורים ולצעירים.

דיאן לוין: אנחנו רואים שתינוקות רכים, בכל הנושא של מוות בעריסה, אנחנו מציינים את הסכנה והסיכון שיש בנושא העישון.

מיכל וונש: איך המידע מגיע להורים?

מיכל וונש: ההורים צריכים לקחת אותו?

דיאן לוין: הורים שמגיעים לקבל טיפול, מעקבים, בדיקות וכולי, החומר מוגש להם בשפות שונות, בעברית, בערבית, ברוסית.

דיאן לוין: זה חומר שמופיע באתר האינטרנט של הכללית וגם בבתי החולים.

דיאן לוין: אנחנו משתדלים לשלב את זה בהדרכה של רופאים ואחיות, בהשתלמויות שלהם, ולהעלות את הנושא של סכנה.

מיכל וונש: שתי שאלות.

מיכל וונש: הראשונה, האם יש התייחסות ספציפית דווקא לעת הזו, להגברת המודעות דווקא בעת הזו היות ונמצאים יותר בבתים, היות ואנחנו יודעים מהי חשיפה ולא בהכרח יש הבנה טובה למהי חשיפה.

מיכל וונש: השאלה הנוספת שרציתי לשאול אותך היא האם המידע הזה מתייחס לכלל הגילים?

מיכל וונש: זאת אומרת, לחשיפה על ידי הורים ואחר כך גם להנגשת מידע לגבי בני נוער לאותם הורים.

מיכל וונש: זאת אומרת, לאורך זמן.

דיאן לוין: בתקופה הספציפית הזאת?

מיכל וונש: או לא.

מיכל וונש: זאת יותר שאלה כללית.

מיכל וונש: .

מיכל וונש: יש שאלה לגבי התקופה הספציפית הזאת ואולי אני אחלק את זה לשני חלקים.

מיכל וונש: האם אנחנו מעלים מודעות לגבי אתגרי התקופה הספציפית הזאת וסכנת התקופה הספציפית הזאת להורי הגילים השונים, מקטינים כאשר החשיפה בבתים גדלה, ועד בני נוער שנמצאים בבתי קפה נרגילה?

מיכל וונש: האם מנגישים להם את כל המידע הזה על כל המנעד שלו או זה משהו מאוד מאוד כללי על הסכנות של עישון?

דיאן לוין: קודם כל, אני חושבת שמשרד הבריאות צריך לענות ולומר איך הם הגיעו לכלל האוכלוסייה.

דיאן לוין: אנחנו כן מפיצים חומר הדרכה סביב המערכות וגם פיתחנו חומר הדרכה מיוחד סביב הנושא של קורונה על הסכנות שבעישון.

דיאן לוין: הגברנו את שירותי הפסקת עישון של הכללית והקמנו קו ייעוץ גמילה מעישון.

דיאן לוין: גם סדנאות דיגיטליות.

מיכל וונש: זה מגיע לחברי קופת חולים ב-SMS או באאוט ריצ' כזה?

דיאן לוין: כן.

דיאן לוין: באופן אזורי.

דיאן לוין: אנחנו מפיצים לבני 18 פלוס.

דיאן לוין: עוד אין לנו אישור לבני נוער מאחר שמדובר בהגנת המידע.

דיאן לוין: בני 18 פלוס, יש הפצה מאוד רחבה של מסרונים לקהל רחב, במיוחד למעשנים.

דיאן לוין: מזמינים אותם להשתתף בשירותי גמילה מעישון.

דיאן לוין: נושא של גמילה, זה דיון אחר ועכשיו הדיון ממוקד סביב הנושא של חשיפה למוצרי עישון בקרב בני נוער אבל כפי שאתם יודעים זה קשור.

דיאן לוין: סביב הנושא של עישון בתקופה הזו, אנחנו מאוד פעילים.

דיאן לוין: סביב הנושא של סכנות בכלל בתקופה הזאת.

דיאן לוין: לגבי בני נוער.

דיאן לוין: בני הנוער נגישים קצת פחות בתקופה הזאת ואם זה דורש קמפיין, אני מחזקת את כל מה שנאמר על ידי המשתתפים, כמה חשוב להגיע למדיה חברתית וכל הדרכים שיש לנו בתקשורת מגיעות לבני הנוער.

דיאן לוין: הם לא מגיעים למרפאות בתקופה הזו אבל אנחנו חייבים להגיע אליהם באמצעות קמפיינים ובאמצעות אמצעי תקשורת להמונים.

מיכל וונש: בהחלט.

מיכל וונש: תודה רבה.

מיכל וונש: אני מאוד רוצה לשמוע את המשרד לחיזוק וקידום קהילתי.

מיכל וונש: נמצא אתנו חגי ברוש?

מיכל וונש: לא.

מיכל וונש: לא נמצא.

מיכל וונש: אנחנו מאוד רוצים לשמוע את עמוס האוזנר.

עמוס האוזנר: בוקר טוב.

עמוס האוזנר: קודם כל, להיבט הזה של עישון בני נוער יש היבטים משפטיים.

עמוס האוזנר: למשל, כאשר מתעורר ריב בין הורים לגבי החזקת ילדים, אחת הטענות שמעלה אחד ההורים היא שההורה השני מזיק לילד כשהוא מעשן לידו.

עמוס האוזנר: זה יכול להוות שיקול – כמובן לא שיקול בלעדי – בנושא החזקת הילדים.

עמוס האוזנר: אני הייתי רוצה להיכנס קצת לעומק, לנושא של עישון של הורה ליד הילד שלו.

מיכל וונש: בקצרה לעומק.

עמוס האוזנר: אנחנו מבדילים כאן בין העישון, העשן שיוצא לך מהסיגריה, לבין העשן שהמעשן מוציא מתוך הריאות שלו.

עמוס האוזנר: כאשר הוא מוציא את העשן הזה, הוא מוציא אותו יחד עם כל מה שיש לו בריאות.

עמוס האוזנר: זה יכול להיות נגיף הקורונה.

עמוס האוזנר: זאת אומר, הורה שמעשן ליד הילד שלו, כאילו ירק עליו.

עמוס האוזנר: הוא לא עושה את זה עם מסכה.

עמוס האוזנר: לכן ההיבט של העישון יד שנייה, הוא הרבה יותר חמור בתקופת הקורונה.

עמוס האוזנר: הנקודה השנייה שאני רוצה להעלות זה העשן שנספג באריגים, בדים, וילונות, ספות, מיטות, סדינים שנמצאים בחדר שאדם עישן בו.

עמוס האוזנר: אם נחשוב על זה, זה בדיוק אותו הדבר.

עמוס האוזנר: זה כאילו שאותו מעשן מבחינת הסביבה שלו ירק על המקום הזה כולל שחרור כל נגיפי הקורונה שיש לו בריאות שלו.

עמוס האוזנר: זאת אומרת, בתקופת הקורונה העישון ליד בנו הוא חמור הרבה יותר כי הוא מעלה ישירות את סכנת הקורונה.

מיכל וונש: אתה מחדד בצורה מאוד מאוד מדויקת את הנושא הזה שבעצם הגדרת החשיפה הכללית או לזמנים רגילים היא השתנתה בתקופת הקורונה.

מיכל וונש: החשיפה נושאת עמה גם את הסיכון הנוסף להדבקה בקורונה וגם את אלמנט החשיפה באופן כללי לנזקי העישון כפי שאני מבינה שאתה אומר כרגע.

עמוס האוזנר: הייתי רוצה בבקשה להוסיף עוד שני דברים.

עמוס האוזנר: הנושא של העישון שחודר לבתיהם של הילדים ונכפה עליהם על ידי שכניהם.

עמוס האוזנר: אני יודע שאתם מתכוננים לעשות ישיבה מיוחדת בנושא הזה.

מיכל וונש: אנחנו נקיים על כך דיון.

עמוס האוזנר: זה נושא של הגנת הסביבה והייתי מציע לזמן לדיון הזה את השרה להגנת הסביבה מכיוון ששם לא צריך בכלל להעביר חקיקה.

עמוס האוזנר: זה הדבר הכי פשוט לעשות.

מיכל וונש: אנחנו נזמן על כך דיון נפרד.

עמוס האוזנר: לגבי ההתמכרויות של בני הנוער.

עמוס האוזנר: אני הייתי רוצה לחזור ולהדגיש שההתמכרות הזאת יכולה להימנע אם ניקח לנו את הסמכות שלקח לעצמו ה-FDA לקבוע את כמות הניקוטין, החומר הממכר בסיגריות.

עמוס האוזנר: לגבי הסיגריות האלקטרוניות, לקחו את הסמכות הזאת בהתחלה בכלל בתקנות.

עמוס האוזנר: אני יודע שהיום קשה להעביר חקיקה.

עמוס האוזנר: אני מכיר את ההסכמים הקואליציוניים ואני יודע שוועדת השרים לחקיקה לא ממש מתכנסת אבל אלה הדברים שאפשר להעביר בלי חקיקה.

עמוס האוזנר: לכן אני מציע להתמקד בהם.

עמוס האוזנר: צריך להתמקד בהרכב הסיגריות ובזה אנחנו בכלל לא מטפלים.

עמוס האוזנר: טיפלנו בהרכב של הסיגריות האלקטרוניות אבל לא טיפלנו בהרכב הסיגריות והגיע הזמן שנטפל גם בנושא הזה.

עמוס האוזנר: הגיע הזמן שלא נדחה את נושא החקיקה או חקיקת המשנה שקובעת את תכולת החומרים הממכרים בסיגריות.

עמוס האוזנר: תודה רבה.

מיכל וונש: חשוב מאוד.

מיכל וונש: בהחלט.

מיכל וונש: זה נושא חשוב מאוד ותודה שאתה מחדד ובכך תורם לאחריות שיש עלי בשבתי כמחוקקת וגם כחברת כנסת באופן כללי.

מיכל וונש: נמצא אתנו דביר בן זאב ממועצת התלמידים הארצית.

מיכל וונש: אני מאוד אשמח לשמוע מהפרספקטיבה שלך אחרי ששמענו את הדברים של אורי לוין.

מיכל וונש: נשמח לשמוע גם את הפרספקטיבה של מישהו שהוא הרבה יותר בוגר ואנחנו באמת מדברים עליו.

דביר בן זאב: בוקר טוב.

דביר בן זאב: תודה רבה על הדיון עליו אני מאוד מברך.

דביר בן זאב: ברשותך, אני אשמח לומר משפט פתיחה לפני שאנחנו נכנסים.

דביר בן זאב: חשוב לי לחזק את חבריי לספסל הלימודים, את בני ובנות הנוער בדרום שעברו ערב ולילה לא פשוטים ואנחנו רוצים לומר להם שכולנו כאן אתם.

דביר בן זאב: אני יושב ראש מטה התלמידים והנוער, המחוז ההתיישבותי ונציג מועצת התלמידים והנוער הארצית.

דביר בן זאב: אני אנסה למקד את דבריי.

דביר בן זאב: לפני כמה חודשים הייתי באחד מבתי הספר וישבתי עם בן נוער ואמרתי לו שאני אשמח לשמוע קצת על המצב החברתי בבית הספר.

דביר בן זאב: הוא סיפר לי שכל עוד הוא לא היה עם קופסת סיגריות בכיס, לא היו לו חברים.

דביר בן זאב: שנה אחר כך הוא לקח קופסת סיגריות, והוא בחיים לא עישן אבל הוא רק שם אותה בכיס, רק אז הוא מצא לו איזו קבוצת שייכות ואיזה שהם חברים.

דביר בן זאב: כאן אנחנו מגיעים לנקודה ולדיון שיש את הסגר ויש את הקורונה והחוסן החברתי נפשי של דור הקורונה, של בני הנוער, ירד לטמיון.

דביר בן זאב: קבוצת השייכות, בין אם זה היה בכיתה שלנו ובין אם זה היה בשכבה, זה יוצר חור ופרצה לחופש את קבוצת השייכות הזאת.

דביר בן זאב: הרבה פעמים בני נוער, מה לעשות שאנחנו רואים את זה.

דביר בן זאב: אני בן נוער ואני נמצא עם החברים שלי בבתי הספר, הם מוצאים את הפרצה הזאת ומעשנים בגלל הפרסום של חברות הטבק שמתמקד בבני נוער, בגלל שמאפשרים זאת.

דביר בן זאב: אני חושב שאחרי הסגר האחרון ראינו גם את הדוח של עמותת על"ם שהראה את העלייה בעשרות אחוזים בקריאות מצוקה ובני נוער שהידרדרו לרחוב.

דביר בן זאב: חייבים לשים כאן נקודה.

דביר בן זאב: נכון שאנחנו נכנסים עכשיו לסגר, אבל אחרי החזרה מהסגר, גם אם היא תהיה הדרגתית, הדבר הראשון שחייב לחזור זה החינוך הבלתי פורמלי.

דביר בן זאב: מחויבים להחזיר את בני הנוער לאיזושהי מסגרת שתעניק להם את החוסן הנפשי חברתי הזה, תעניק להם מסגרת שייכות.

דביר בן זאב: דיברתי הבוקר עם אחד מבני הנוער שהוא מעשן.

דביר בן זאב: אמרתי לו שאני אשמח שהוא יאמר לי בגילוי לב סגר, עישון, מה לעשות.

דביר בן זאב: הוא אמר שהוא לא מעשן כשיש לו תעסוקה.

דביר בן זאב: ראינו את זה גם בסרטון שברגע שהייתה תעסוקה, היו את תנועות נוער, היה משהו שיעסיק את בני הנוער, זה גרם להם להוריד באופן משמעותי את העישון שלהם.

דביר בן זאב: לכן אנחנו חייבים, ואני חושב שזה גם מקומה של הוועדה, לוודא שאיך שהסגר מסתיים, כבר החזרה הראשונה באופן ההדרגתי, יוחזר החינוך הבלתי פורמלי.

דביר בן זאב: שמעתי כאן את ההצעות שהציעו משרד החינוך ומשרד הבריאות וקצת כאב לי כי בני הנוער – כמו שאורי אמר – דורשים פעילות אקטיבית והם דורשים שמשהו ייעשה.

דביר בן זאב: שיעורים ב-זום, כבן נוער שלומד ב-זום, צר לי, זה לא אפקטיבי.

דביר בן זאב: צריך לעשות כאן חקיקה, צריך לשפר תקנות, וצריך שמשרד החינוך ומשרד הבריאות ייקחו על עצמם לעשות הכנה של ההורים איך להתמודד עם זה כי בסופו של דבר מערכת החינוך יכולה לנסות לספק אבל יש את שעות אחר הצוהריים ומי שאין להם את ההשפעה הכי גדולה על בני הנוער, אלה ההורים שלהם.

דביר בן זאב: לכן צריך להבין איך מכניסים את ההורים לשים יד על הדופק, לראות מה קורה עם בני הנוער שלהם בשעות אחר הצוהריים ואיך לתווך את המציאות הזאת כדי למנוע את העישון, שזה משהו שלא עלה ולצערי עדיין לא נעשה וחייבים לעשות.

דביר בן זאב: עוד כמה מילים לגבי העניין של העישון הפסיבי.

דביר בן זאב: צריך להבין שבבתי הספר אסור לעשן בשטח בית הספר לא לתלמידים ולא למורים כאשר רוצים למנוע את העישון הפסיבי.

דביר בן זאב: אנחנו נכנסים לסגר ובאופן כללי אנחנו בשגרת לימודים כשהילדים נמצאים בבית ושם אין איזושהי אכיפה על העניין הזה.

דביר בן זאב: הנתונים שהוצגו כאן על ידי השותפים לדיון מאוד מאוד מדאיגים וצריך לראות איך גורמים לכך שהעישון הפסיבי לא יעלה כי בית הספר היה איזושהי חממה של שמונה שעות בממוצע ששמרה על איזשהו אוויר נקי, נגדיר את זה כך, וברגע שהם מגיעים לבית, ויש הורים שמעשנים, שם אין איזושהי אכיפה.

דביר בן זאב: לכן צריך לשים לב מה עושים עם זה.

דביר בן זאב: אני אסכם בכמה מילים ואני אומר שהקורונה מוציאה דור חבוט מכל עבר, בין אם זה בחוסן החברתי והנפשי, בין אם זה בעתידו האקדמאי והלימודי וחלה על הוועדה, על הכנסת ועל הממשלה האחריות לדאוג לנו, לדאוג לבני הנוער.

דביר בן זאב: אני מרבה לומר שבני הנוער הם לא מנהיגי העתיד אלא הם מנהיגי ההווה.

דביר בן זאב: חלה על כל מי שאמרתי האחריות לוודא איך אנחנו משפיעים על בני הנוער, על מנהיגי ההווה, שישפיעו על קבוצת הסובבים אותם ואיך אנחנו משפיעים על אותם בני נוער שבעתיד יהיו מנהיגי העתיד, שהם יהיו הורים לילדים שלהם, הם ידעו לתווך את המציאות הזאת ולחנך אותם באמת לא לעשן.

מיכל וונש: אני אגיד לך שמנהיגי מדינת ישראל הם בהחלט מנהיגי ההווה וברור שאתה נמנה עליהם.

מיכל וונש: אני אומר שאשריך ישראל שאלה הם בניך ובנותיך.

מיכל וונש: אני אתחיל מזה שאומר שההתייחסות שלך כבר מראש לחבריך וחברותיך לספסל הלימודים בדרום והערבות ההדדית שמשקפים דבריך, לפתוח במחשבות עליהם, הם מעוררי השראה ותקווה.

מיכל וונש: המחויבות שלנו, של הוועדה הזאת, ובטח בצורה שאני תופסת את השליחות שלי בכנסת ישראל, זה לקדם את כל הדברים האלה שאתה העלית אותם, גם בחקיקה, גם בהנגשה, גם בדרישה ובקשה מהגורמים השונים שנמצאים כאן היום ואלה שאינם נמצאים כאן היום, למלא את חובותיהם כלפי דור ההנהגה של ההווה של מדינת ישראל שזה אתם ודור העתיד, זה אולי אורי לוין שיושב ביחד עם חגי לוין ועכשיו זכה גם לדוגמה אישית לאן הוא יכול לשאוף.

מיכל וונש: קודם כל, תודה שהשתתפת אתנו היום.

מיכל וונש: אני כבר אומרת שהוועדה תקיים דיון מיוחד עם בני ובנות נוער.

מיכל וונש: אני מזמינה אותך לייצר את הקבוצה וגם את הנושאים אותם אנחנו רוצים להעלות למודעות של הוועדה הזאת.

מיכל וונש: אני חושבת שאין מה לדבר עליכם בלעדיכם ואני מזמינה אותך לייצר גם חשיבה ביחד אתנו על הנושאים שחשוב שנעלה ומי הם הגורמים בין בני הנוער ובנות הנוער ברחבי הארץ שחשוב להעלות אותם.

מיכל וונש: תודה רבה על ההשראה והתקווה שאתה משאיר אתנו ותחושת האחריות שגם כך היא תחושת חירום ולשמוע אתכם בני הנוער, בהחלט רק מגביר אותה.

מיכל וונש: נמצא אתנו פרופסור יהודה ניומרק, מנהל בית הספר לבריאות הציבור באוניברסיטה העברית.

מיכל וונש: בעוד כמה דקות אנחנו נתכנס לקראת סיכום הדיון.

מיכל וונש: אם אני אוכל לבקש שתאמר את מה שעדיין לא נאמר, לשים דגש ולהאיר את עינינו.

פרופ' יהודה ניומרק: תודה רבה.

פרופ' יהודה ניומרק: אין לי מה להוסיף מעבר למה שנאמר.

פרופ' יהודה ניומרק: שמענו את ההוכחות המדעיות ממחקרים שבוצעו באוניברסיטה העברית ובמקומות אחרים ושמענו הצעות לגבי חוקים וכולי.

פרופ' יהודה ניומרק: הייתי רק אומר לא לשכוח לשים דגש גם על המגזר החרדי ומערכת החינוך שאולי לא נופלת בתוך מערכת החינוך של משרד החינוך.

פרופ' יהודה ניומרק: לדעתי המצב שם לא השתפר לאחרונה בקרב בני הנוער וחשוב לא לשכוח אותם.

פרופ' יהודה ניומרק: אני שוב קורא לך יושבת ראש הוועדה לשקול את האפשרות לשנות את שם הוועדה ולכלול גם טבק.

פרופ' יהודה ניומרק: זה יהיה מסר מאוד מאוד חזק.

פרופ' יהודה ניומרק: או לחלופין להרחיב את זה להתמכרויות באופן כללי.

מיכל וונש: כן.

מיכל וונש: אני בהחלט פתוחה לנסות לשנות את שם הוועדה להיות הוועדה המיוחדת להתמודדות עם התמכרויות.

מיכל וונש: אני חושבת שזה ישקף הרבה יותר נכון כיוון שאני אינני מבדילה בין התמכרויות שונות לחומרים שונים וכולם מסוכנים באותה מידה וכולם מהווים התמכרות.

מיכל וונש: תודה רבה.

פרופ' יהודה ניומרק: שנה טובה לכולם.

מיכל וונש: שנה טובה.

מיכל וונש: תודה רבה.

מיכל וונש: הנושא הזה, כפי שאתה מעלה אותו, מאוד חשוב.

מיכל וונש: הנגשת המידע למגזרים השונים בדרכם, לקחת בחשבון עת אנחנו מייצרים את הקמפיין הארצי.

מיכל וונש: הוועדה הזאת גם קיבלה תקציב מיוחד לנושא ההתמכרויות.

מיכל וונש: התוכנית הארצית, המיזם הארצי הזה, תצא ותיקח בחשבון את כלל המגזרים ללא הבדלים כיוון שמדובר באמת בנושא שמאתגר את כולנו ללא הבדלים ומחבר בינינו בצורה המשמעותית ביותר אתה אנחנו חייבים להתמודד ביחד, נושא ההתמכרויות באופן כללי ובטח נושא העישון כחלק ממנו.

מיכל וונש: נאיכן רוצה לתת הזדמנות לדנה פרוסט, מקדמת בריאות באגודה למלחמה בסרטן.

דנה פרוסט: בוקר טוב.

דנה פרוסט: תודה רבה על ההזדמנות.

דנה פרוסט: נאמרו הרבה דברים ואני רק אחדד כי הרבה מהדברים נאמרו ואין צורך לחזור עליהם.

דנה פרוסט: בנוגע ל-בסט ביי בהיבט של נוער, מניעת התחלת עישון.

דנה פרוסט: כמו שנאמר על ידי יעל, זה באמת נושא המחיר ואני מציעה שלא נתייחס לנושא המיסוי אלא למחיר לצרכן.

דנה פרוסט: חברות הטבק בסופו של דבר מוצאות כל מיני דרכים לאכוף מיסוי, הורדת מחירים, כך שבסופו של דבר המחיר לצרכן יוצא נמוך.

דנה פרוסט: אם אנחנו רוצים למנוע התחלת עישון בקרב בני נוער וצעירים, כמו שנעשה במדינות אחרות בעולם, העלאת מחיר לצרכן יכולה להיות אסטרטגיה משמעותית.

דנה פרוסט: בנושא של חשיפה לעישון כפוי, אני רוצה לחזק ולומר שההורים יודעים שעישון מזיק לילדים והם עושים את הפעולות על מנת למנוע את החשיפה לעישון אבל זו נקודה שהם לא עושים נכון.

דנה פרוסט: כאן צריכה להיות מערכת הסברה להורים כיצד אפשר למנוע את החשיפה לעישון כפוי כלפי הילדים.

דנה פרוסט: סקר שלנו שעשינו סמוך לתקופת הסגר הקודמת, הראה ש-60 אחוזים מהמעשנים בחרו לא לעשן בבית אבל בחירות מקומות העישון לא היו נכונות.

דנה פרוסט: הם בחרו לעשן ברכב או לעשן במרפסת, מקומות בהם עדיין יש חשיפה לעישון כפוי ולכן צריך לחדד את זה.

דנה פרוסט: אני מברכת על הדיון ורוצה להוסיף שתהיה לכולנו שנה טובה ובריאה ומוצלחת.

מיכל וונש: אמן.

מיכל וונש: תודה רבה.

מיכל וונש: נמצא אתנו מארק לוריא, יושב ראש הוועדה להגבלת העישון.

מיכל וונש: ממש בקצרה ורק מה שלא נאמר, אם אני יכולה לבקש.

מיכל וונש: לאחר מכן נסכם את הדיון.

מארק לוריא: תודה.

מארק לוריא: רציתי לדבר על נושא של מכירה לקטינים.

מארק לוריא: החוק למכירה לקטינים חוקק ב-2004 ועד כמה שידוע לנו ב-16 השנים האחרונות לא חולק אפילו קנס אחד.

מארק לוריא: המשטרה לא רואה את זה כחלק מהתפקיד שלה למרות שהיא הגוף היחידי שיכול לתת קנסות בנושא הזה.

מארק לוריא: אני מציע לוועדה הזאת לעשות דיון מיוחד בנושא הזה ולהזמין את המשטרה כדי שיסבירו למה הם לא מוכנים לאכוף את החוק.

מארק לוריא: אם אנחנו רוצים, כמו שיהודה אמר, לאכוף טבק 21, בואו נתחיל עם טבק 18.

מיכל וונש: בהחלט חשוב.

מיכל וונש: חלק מההנעה של טבק 21, קודם כל להבין איך ולמה אנחנו לא אוכפים וכיצד צריך לשפר את הדבר הזה.

מיכל וונש: תודה שאתה מעלה את הנושא.

מיכל וונש: מאוד מאוד חשוב.

מיכל וונש: הוועדה אכן תקדם את זה בצורה של דיון ממוקד או קצת יותר מרחיב את היריעה.

מיכל וונש: אכן נקיים דיון בנושא יחד עם המשטרה ונבקש תגובות.

מיכל וונש: אני חושבת שסביב השולחן הזה צריכים עוד גורמים נוספים.

מיכל וונש: אני אומר שאני באופן אישי, ואולי באמת לקראת השנה החדשה, מרגישה שזכיתי.

מיכל וונש: זכיתי בקהילה של אנשים שפועלים ומקדישים את זמנם ואת מרצם להגנה על הילדים של כולנו, על החברה של כולנו, על דור מנהיגי ההווה ומנהיגי העתיד שהצטרפו אלינו כאן ואני מרגישה ברת מזל על שאני יושבת בראש הוועדה הזאת.

מיכל וונש: זכיתי לקהילה כזאת אליה אנחנו כל כך מחויבים, לנושאים המשותפים ולערכים המשותפים וגם לקריאה לפעולה.

מיכל וונש: הקריאה של אם לא עכשיו, אימתי – אתה פתח חגי לוין – מחייבת אותי יחד אתכם.

מיכל וונש: אני מודה על השותפות.

מיכל וונש: דביר שהיה אתנו דיבר על החוסן החברתי ונפשי של דור הקורונה וזה מדיר שינה מעיניי.

מיכל וונש: אני ראיתי אותם ברחובות כשהסתובבתי בהקשרים אחרים של סיירות החופים למיניהן ואני חושבת שאנחנו לא יכולים לעצום את עינינו אל מול הדבר הזה שהנגיש לנו היום בצורה מאוד משמעותית הדור שחווה את משבר הקורונה החברתי נפשי.

מיכל וונש: כאמור, בעיניי הם השיקוף של המשבר החברתי נפשי של כלל החברה הישראלית אבל ביתר שאת, ויש לכך השלכות ארוכות טווח, כאשר מדובר במנהיגי ההווה והעתיד של מדינת ישראל.

מיכל וונש: אני רוצה לומר שהנושא הזה של הקמפיין שאליו אני מחויבת וגם יכלול את כל הרצף עליו אנחנו מדברים, מהורים ועד בני ובנות נוער, לרבות מגזרים, לנושא של התמכרויות.

מיכל וונש: לא בכדי בחרתי בפריזמת ההתמכרויות, להסתכל על הדבר הזה.

מיכל וונש: אני מקבלת את ההצעה לנסות לשנות את שם הוועדה אבל כך דה פקטו אני מתייחסת לוועדה הזאת שהיא הוועדה להתמודדות - ולא למלחמה עם – ומכירה בכך שיש לנו בעיה של התמכרויות לכל החומרים שניתן להתמכר אליהם ואינני מבחינה בין אלכוהול, סמים, ניקוטין, הימורים או כל דבר אחר.

מיכל וונש: כך גם הקמפיין יתייחס לכך.

מיכל וונש: אני לוקחת על עצמי את הצעות החוק שדורשות קידום וגם את נושא האכיפה שחייב בירור עם הגורמים כפי שעלה כאן, נושא שהוא הכרחי כדי שלא נעשה זילות לחוק.

מיכל וונש: אני אומר שמפרסום ועד גיל ועד מיסוי או מחיר לצרכן כפי שנחליט לעשות את זה, וכמובן האזהרות והנגשת המידע – ואגב, גם השוואת מוצרי העישון שבעיניי היא קריטית – השימוש במוצרים האלו כדי להנגיש את המידע וגם מעבר לכך.

מיכל וונש: אני חושבת שהיו כאן גורמים שונים שעדיין חייבים לנו תשובות, גם משרד הבריאות וגם משרד החינוך במידה מסוימת, מה הם האמצעים שאנחנו נוקטים בהם דווקא עכשיו, במיוחד עכשיו, כדי להנגיש את המידע - להורים, לבני ובנות נוער – על מהי חשיפה וההגדרה הדרושה לכך.

מיכל וונש: אנחנו נמתין לתשובות.

מיכל וונש: בסופו של דבר אני אומר שוב שדווקא העת הזו שלצד המשבר הגדול שחווה החברה הישראלית, היא ההזדמנות.

מיכל וונש: היא מאירה זרקור על כל הנושאים שטאטאנו מתחת לפני השטח מזה שנים רבות והיא היא ההזדמנות והחובה שמוטלת עלינו, כל אחד בתפקידו ובמקומו, לזהות את האתגרים להתמודד אתם ולמצות את ההזדמנויות שיש בפנינו.

מיכל וונש: אני מאחלת לכולם שנה טובה, שנת בריאות ועשייה משותפת בה נשכיל לזהות את ההזדמנויות הללו ולפעול כדי לקדם אותן.

מיכל וונש: אני מודה לכם שוב על שיתוף הפעולה שאיננו ברור מאליו ושנעשה ונצליח בהמשך בעשייה הפורה והמשותפת.

מיכל וונש: שנה טובה.